Alessia Trost

Alessia Trost (født 8. mars 1993 i Pordenone) er en italiensk friidrettsutøver som konkurrerer i høydehopp. Hun vant U23-EM i friidrett i 2013 og 2015, og ble juniorverdensmester i 2012.

 Idrettskarriere 
Trost vant både Ungdoms-VM i friidrett 2009, Ungdoms-VM i friidrett 2009 og European Youth Olympic Festival 2009. Ved Sommer-OL for ungdom 2010 kom hun på 2.-plass med 1,86 meter, bak russiske Marija Kutsjina som hoppet 1,89. Hun fikk ikke medalje ved junior-EM i friidrett 2011, der hun kom på 4.-plass.

Ved junior-VM i friidrett 2012 i Barcelona hoppet hun 1,91 i finalen, og vant dette mesterskapet, foran Lissa Labiche og Marija Kutsjina. Ved det italienske mesterskapet innendørs kom hun på 4.-plass.

I 2013 vant hun sitt første italienske seniormesterskap, da hun vant det italienske mesterskapet innendørs i februar. Hun hoppet 1,95, og slo Enrica Cipolloni med 13 cm. Hun vant også det italienske mesterskapet utendørs, med høyden 1,90. Ved EM i friidrett innendørs 2013 kom hun på 4.-plass. Hun ble tatt ut til Lag-EM i friidrett 2013, der Italia deltok i Super League, og Trost kom der på 2.-plass, bak Kutsjina, og skaffet med det 10,5 poeng i lagkonkurransen, der Italia kom på 7.-plass. Hun deltok også i U23-EM i friidrett 2013, der hun satte personlig rekord og mesterskapsrekord da hun vant høydekonkurransen med 1,98 meter. Ved VM i friidrett 2013 i Moskva kom hun på 7.-plass med 1,93.

Hun ble igjen italiensk mester utendørs i 2014, og deltok ved EM i friidrett 2014, der hun kom på 9.-plass med 1,90 meter.

Hun vant det italienske mesterskapet innendørs i 2015, og ble kvalifisert til EM i friidrett innendørs 2015 i Praha. Der hoppet hun 1,97 i finalen, og kom på 2.-plass bak Marija Kutsjina, som hadde samme høyde. Hun deltok igjsn ved Lag-EM i friidrett 2015 i Tsjeboksary, der hun kom på 8.-plass med 1,94 meter. Ved U23-EM i friidrett 2015 i juli vant hun gull i høyde, foran Nafissatou Thiam og Iryna Heraschenko.

I 2021 representerte hun Italia i høydehopp under Sommer-OL 2020 arrangert i Tokyo der hun ble slått ut i kvalifiseringen etter å ha klart høyden 1,90.

 Referanser 

 Eksterne lenker 

  Profil hos All-Athletics 
  Profil hos FIDAL
  Profil hos GS Fiamme Gialle

Kategori:Personer fra provinsen Pordenone
Kategori:Italienske høydehoppere
Kategori:VM-bronsemedaljevinnere i friidrett innendørs for Italia
Kategori:Italienske mestere i friidrett
Kategori:Deltakere for Italia under VM i friidrett 2013
Kategori:Deltakere for Italia under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Italia under EM i friidrett 2016
Kategori:Deltakere for Italia under VM i friidrett 2017
Kategori:Deltakere for Italia under VM i friidrett innendørs 2018
Kategori:Deltakere for Italia under EM i friidrett innendørs 2019
Kategori:Deltakere for Italia under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Italia under EM i friidrett innendørs 2021